Eth Solei ère ja en aqueth punt d’a on lance es sòns prumèrs arrais sus era ciutat qu’en era se vessèc era sang deth sòn Creador: er Ebre queiguie jos eth naut signe de Libra, e es ondades deth Ganges èren escauhades en començar era ora de nona; de sòrta qu’a on èrem acabaue et dia, quan mos vedec alègre er Àngel de Diu, que desseparat dera ahlama se metec a cantar ena arriba: “Beati mundo corde”, en ua votz fòrça mès viua qu’era nòsta.